„19ba.

32015 R 0063: delegované nariadenie Komisie (EÚ) 2015/63 z 21. októbra 2014, ktorým sa dopĺňa smernica Európskeho parlamentu a Rady 2014/59/EÚ, pokiaľ ide o príspevky ex ante do mechanizmov financovania riešenia krízových situácií (Ú. v. EÚ L 11, 17.1.2015, s. 44), v znení korigenda uverejneného v Ú. v. EÚ L 156, 20.6.2017, s. 38, zmenené týmto právnym predpisom: — 32016 R 1434: delegované nariadenie Komisie (EÚ) 2016/1434 zo 14. decembra 2015 (Ú. v. EÚ L 233, 30.8.2016, s. 1). Ustanovenia delegovaného nariadenia sa na účely tejto dohody vykladajú s týmito úpravami: a) V článku 4 ods. 2, pokiaľ ide o štáty EZVO, sa pod slovami „31. decembra 2024“ rozumie „31. decembra 2027“. b) Pokiaľ ide o štáty EZVO, s výnimkou Lichtenštajnska, text článku 20 ods. 1 až 4 znie takto: „Prechodné ustanovenia 1. Keď informácie požadované na základe konkrétneho ukazovateľa podľa prílohy II nie sú pre daný referenčný rok zahrnuté do príslušnej požiadavky na predkladanie správ orgánom dohľadu podľa článku 14, tento ukazovateľ rizika sa neuplatňuje až dovtedy, kým sa táto požiadavka na predkladanie správ orgánom dohľadu nestane uplatniteľnou. Váha ostatných dostupných ukazovateľov rizika sa pomerne k ich váham prepočíta, ako sa stanovuje v článku 7 tak, aby súčet ich váh bol 1. Ak systém ochrany vkladov nemá v roku nadobudnutia účinnosti rozhodnutia Spoločného výboru EHP č. 237/2019 z 27. septembra 2019 k dispozícii ktorékoľvek z informácií požadovaných podľa článku 16 do šiestich mesiacov od nadobudnutia účinnosti uvedeného rozhodnutia na účely výpočtu ročnej cieľovej úrovne uvedenej v článku 4 ods. 2 alebo na účely výpočtu základného ročného príspevku každej inštitúcie uvedeného v článku 5, relevantná úverová inštitúcia po oznámení zo strany systému ochrany vkladov orgánu pre riešenie krízových situácií tieto informácie predloží do uvedeného dátumu. Odchylne od článku 13 ods. 1, pokiaľ ide o príspevky, ktoré sa majú uhradiť v roku nadobudnutia účinnosti rozhodnutia Spoločného výboru EHP č. 237/2019 z 27. septembra 2019, orgány pre riešenie krízových situácií najneskôr do deviatich mesiacov od nadobudnutia účinnosti rozhodnutia Spoločného výboru EHP č. 237/2019 z 27. septembra 2019 informujú každú inštitúciu o svojom rozhodnutí, ktorým sa stanovuje ročný príspevok, ktorý majú inštitúcie uhrádzať. 2. Odchylne od článku 13 ods. 4 a pokiaľ ide o príspevky, ktoré sa majú uhradiť v roku nadobudnutia účinnosti rozhodnutia Spoločného výboru EHP č. 237/2019 z 27. septembra 2019, výška splatná podľa rozhodnutia uvedeného v článku 13 ods. 3 sa uhrádza do 31. decembra uvedeného roka alebo do mesiaca po informovaní o uvedenom rozhodnutí, podľa toho, čo nastane neskôr. 3. Odchylne od článku 14 ods. 4 a pokiaľ ide o informácie, ktoré sa majú predložiť orgánu pre riešenie krízových situácií v roku nadobudnutia účinnosti rozhodnutia Spoločného výboru EHP č. 237/2019 z 27. septembra 2019, informácie podľa uvedeného odseku sa predkladajú najneskôr do šiestich mesiacov od nadobudnutia účinnosti rozhodnutia Spoločného výboru EHP č. 237/2019 z 27. septembra 2019. 4. Odchylne od článku 16 ods. 1, systémy ochrany vkladov predkladajú orgánu pre riešenie krízových situácií do 1. septembra roka, ktorý nasleduje po roku nadobudnutia účinnosti rozhodnutia Spoločného výboru EHP č. 237/2019 z 27. septembra 2019, informáciu o výške krytých vkladov k 31. júlu uvedeného roka, pokiaľ systémy ochrany vkladov túto informáciu neposkytli v rámci lehoty stanovenej v článku 16 ods. 1.“ c) Pokiaľ ide o štáty EZVO, článok 20 ods. 5 znie takto: „5. Bez toho, aby bol dotknutý článok 10 tohto nariadenia, štáty EZVO môžu do 31. decembra 2026 umožniť inštitúciám, ktorých celkové aktíva sa rovnajú alebo sú nižšie ako 3 000 000 000 EUR, aby uhradili paušálnu sumu 50 000 EUR za celkové záväzky vo výške prvých 300 000 000 EUR, znížené o vlastné zdroje a kryté vklady. Za celkové záväzky, znížené o vlastné zdroje a kryté vklady, presahujúce 300 000 000 EUR tieto inštitúcie uhrádzajú príspevky v súlade s článkami 4 až 9 tohto nariadenia.“ d) Pokiaľ ide o štáty EZVO, článok 21 druhý odsek znie takto: „Uplatňuje sa od 1. januára roku, ktorý nasleduje po roku nadobudnutia účinnosti rozhodnutia Spoločného výboru EHP č. 237/2019 z 27. septembra 2019.“